Студентхэр япэ йощ
Хэкум и хъумакIуэм и махуэм Къэбэрдей-Балъкъэр къэрал университетым и спорт комплексым щекIуэкIащ цIыхухъухэм волейболымкIэ я республикэ турнир зэIуха.
Абы хэтащ КъБКъУ-м, Шэджэм, Тэрч, Прохладнэ, Бахъсэн районхэм, Шэджэм къалэм, Ингуш Республикэм щыщ Мэлгъэбэг къалэм я командэхэр.
ИкъукIэ гуащIэу екIуэкIа зэпеуэм щытекIуащ Къэбэрдей-Балъкъэр къэрал университетым и волейболистхэр. Ахэр финалым щытекIуащ Бахъсэн районым и командэм. Ещанэ увыпIэр Шэджэм районым и спортсменхэм къахьащ.
Турнирым хэтахэм ящыщу нэхъыфI дыдэу къалъытащ КъБКъУ-м спортымкIэ и факультетым и еплIанэ курсым щеджэ Тохъутэбий Латмир. Турнирым пашэныгъэ къыщызыхьа командэр зыгъэсар КъБКъУ-м физкультурэмрэ спортымкIэ и факультетым и доцент Коноплёвэ Аннэщ.
КъБКъУ-м и пресс-IуэхущIапIэ
